jkorsvik/nowiki_second_scrape_merged huggingface dataset:
Wind River Indian Reservation

Wind River Indian Reservation er et indianer-reservat i vestlige Wyoming. Stammene østlige-shoshone og nordlige-arapaho deler reservatet. Den største byen er Riverton. Hovedkvarteret for reservatet er i Fort Washakie.


== Administration ==
Østshoshonene og nordarapahoene har hver for seg 50 % andel i indianerreservatet og stammene har hvert sitt styrende råd. Dessuten finnes et råd for reservatets fellesadministrasjon sammensatt av medlemmer fra begge stammer.


== Beliggenhet ==
Reservatet omfatter omkring en tredjedel av Fremont County og en femtedel av Hot Springs County med et total arear på 9 148 km², noe som gjør det til USAs syvende største indianerreservat. Reservatet ligger på østre side av Rocky Mountains i Wind Rivers bekken og omgis av Wind River Range, Owl Creek Mountains og Absaroka Mountains.


== Bosettinger ==
Den største byen i reservatet er Riverton og reservatet har sitt administrative sete i Fort Washakie. Øvrige mindre steder er Arapahoe, Boulder Flats, Crowheart, Ethete, Hudson og Johnstown.


== Historie ==
Reservatet ble etablert for østshoshonene i 1868. Camp Augur ved nåværende Lander ble det første høykvarteret, men ble i 1871 flyttet til det nåværende Fort Washakie, som fikk sitt navn etter shoshonehøvdingen Washakie i 1878. Fortet var i funksjon frem til 1909, og her ble det grunnlagt en  internatskole og et sykehus. Kirken St. Michael's i Ethete ble oppført 1917-20.
Stedet Arapahoe ble opprinnelig etablert som handelspost der mat ble distribuert til arapahoene. I 1906 ble deler av reservatet avstått til nybyggere, blant annet stedet der Riverton ble grunnlagt. Under 1800-tallet drev regjeringen en kampanje for å få reservatets innbyggere til å anta mer engelske navn og bli bofaste jordbrukere, og blant annet kom det stand kunstig vaning og en kornmølle.
En langdragen juridisk strid om markretten til nybyggerbosettinger etablerte på reservatet ble avgjort delvis til stammenes fordel i 2013, da USAs føderale myndigheter beslutte at loven fra 1906 som tillot byen Riverton å avdeles fra reservatet var ugyldig. Den nøyaktige juridiske statusen er fortsatte omstridt mellom lokalbefolkning, lokale og føderale myndigheter, men føderale myndigheter definerer siden desember 2013 Riverton som en offisiell del av reservatet, noe som blant annet gir stammene rett til å fatte beslutninger om miljøspørsmål. Reservatet er også sted for Wyomings eneste lovlige kasinoer.


== Befolkning ==

Befolkningen på reservatets område oppgikk til 40 237 innvånere ved 2000 års folketelling. Av disse oppgav seg 6 728 (28,9 prosent) å være helt eller delvis av innfødtamerikansk opphav, og av disse var 54 prosent arapahoer og 30 prosent shoshoner. 22 prosent av indianerne hadde et annet morsmål enn engelsk.


== I populærkulturen ==
Thrillerfilmen Wind River (2017), med manus och regi av Taylor Sheridan, utspilles i indianerreservatet.


== Referanser ==


== Eksterne lenker ==
(en) Wind River Indian Reservation – kategori av bilder, video eller lyd på Commons
Ramfjord

For artikkelen om bygda med samme navn i Nærøysund, se Ramfjord (Nærøy), og for fjorden, se Ramfjorden.Ramfjord (nordsamisk: Gáranasvuotna) er ei bygd i Tromsø kommune i Troms og Finnmark fylke.
Den ligger ca. 20 kilometer sør for Tromsø sentrum. Bygda hadde 1 082 innbyggere i 2015, fordelt på grunnkretsene Lauksletta (165), Fagernes/Ramfjordmoen (529), Sørbotn (295) og Hanslarsanes (93).Sentrum i bygda ligger på Fagernes (nordsamisk: Vávrrosnjárga). Der finner man barne- og ungdomsskole, barnehage og kiosk. På Ramfjordmoen, like øst for Fagernes, ligger Tromsø travbane, Universitetet i Tromsøs forskningsstasjon (inkludert EISCAT-radarene) og en rallycrossbane. I Sørbotn ligger Ramfjord Camping. Tettstedet Fagernes hadde 280 innbyggere per 1. januar 2022.
E8, innfartsåren til Tromsø, går gjennom det meste av bygda. Fra Fagernes går fylkesvei 91 mot Breivikeidet og Nord-Troms.


== Referanser ==


== Eksterne lenker ==
turliv.no - informasjon og bilder fra Fagerfjellet (957 meter).
Ramfjordmoen forskningsstasjon
Shoshone

Shoshone, shoshoni eller snake er en nordamerikansk indianerstamme. 
De er nært beslektet med nordlig paiute, comanche og ute, og deler veldig like språk med disse. Shoshonene levde på et stort område rundt Great Basin og Great Plains. Shoshonene overtok hestekultur fra europeerne, men hadde vanskeligheter med å konkurrerer med stammer fra øst som hadde bedre tilgang til europeiske varer og våpen. 


== Eksterne lenker ==
(en) Shoshoni – kategori av bilder, video eller lyd på Commons
Boxedommeren

Boxedommeren er en bok skrevet av Georg Antonius Brustad og utgitt i 1922 av 
A/S Idrætsliv. Boka beskriver en dommers oppgaver, plikter og betydning. Den gir en innføring i poengberegning og kampbedømmelse. I tillegg inneholder boka et utdrag av Norges boxeforbunds «Regler for Boxing».
Innholdsfortegnelse:

Indledning
Dommerhvervet I
Dommerhvervet II
Kampbedømmelsen
Pointsgivning
Forsvar, (parade) og forsvarsboxing
Clinch
Stilbedømmelse
Forbudte slag og handlinger
Faser av bedømmelse
Tvilsspørsmaal om ekstrarunde
Situationsbedømmelse
Bedømmelse som helhet
«Regler for Boxing»
Liste over Japans statsministre

Liste over Japans statsministre inkluderer alle statsministre i Japan siden Meiji-forfatningen.


== Liste ==
1885–1888: Hirobumi Itō
1888–1889: Kiyotaka Kuroda
1889–1891: Aritomo Yamagata
1891–1892: Masayoshi Matsukata
1892–1896: Hirobumi Itō
1896–1898: Masayoshi Matsukata
1898: Hirobumi Itō
1898: Shigenobu Ōkuma
1898–1900: Aritomo Yamagata
1900–1901: Hirobumi Itō
1901–1906: Tarō Katsura
1906–1908: Kimmochi Saionji
1908–1911: Tarō Katsura
1911–1912: Kimmochi Saionji
1912–1913: Tarō Katsura
1913–1914: Gonnohyōe Yamamoto
1914–1916: Shigenobu Ōkuma
1916–1918: Masatake Terauchi
1918–1921: Takashi Hara
1921–1922: Korekiyo Takahashi
1922–1923: Tomosaburo Kato
1923–1924: Gonnohyōe Yamamoto
1924: Keigo Kiyoura
1924–1926: Takaaki Katō
1926–1927: Reijirō Wakatsuki
1927–1929: Giichi Tanaka
1929–1931: Osachi Hamaguchi
1931: Reijirō Wakatsuki
1931–1932: Tsuyoshi Inukai
1932–1934: Makoto Saitō
1934–1936: Keisuke Okada
1936–1937: Kōki Hirota
1937: Senjūrō Hayashi
1937–1939: Fumimaro Konoe
1939: Kiichirō Hiranuma
1939–1940: Nobuyuki Abe
1940: Mitsumasa Yonai
1940–1941: Fumimaro Konoe
1941–1944: Hideki Tōjō
1944–1945: Kuniaki Koiso
1945: Kantarō Suzuki
1945: Naruhiko Higashikuni
1945–1946: Kijūrō Shidehara
1946–1947: Shigeru Yoshida
1947–1948: Tetsu Katayama
1948: Hitoshi Ashida
1948–1954: Shigeru Yoshida
1954–1956: Ichirō Hatoyama
1956–1957: Tanzan Ishibashi
1957–1960: Nobusuke Kishi
1960–1964: Hayato Ikeda
1964–1972: Eisaku Satō
1972–1974: Kakuei Tanaka
1974–1976: Takeo Miki
1976–1978: Takeo Fukuda
1978–1980: Masayoshi Ōhira
1980–1982: Zenko Suzuki
1982–1987: Yasuhiro Nakasone
1987–1989: Noboru Takeshita
1989: Sōsuke Uno
1989–1991: Toshiki Kaifu
1991–1993: Kiichi Miyazawa
1993–1994: Morihiro Hosokawa
1994: Tsutomu Hata
1994–1996: Tomiichi Murayama
1996–1998: Ryūtarō Hashimoto
1998–2000: Keizō Obuchi
2000–2001: Yoshirō Mori
2001–2006: Junichiro Koizumi
2006–2007: Shinzō Abe
2007–2008: Yasuo Fukuda
2008–2009 Taro Aso
2009–2010: Yukio Hatoyama
2010–2011: Naoto Kan
2011–2012: Yoshihiko Noda
2012–2020: Shinzō Abe
2020–2021: Yoshihide Suga
2021–: Fumio Kishida


== Referanser ==
Are Andresen

Are Andresen (født 1975 i Grimstad) er en norsk tidligere syklist som syklet for Team Sparebanken Vest.
Andresen ble stygt skadet i en velt i Irland rundt i mai 2006 med omfattende bruddskapder i skulderen. Han kom tilbake i slutten av 2006-sesongen og la deretter opp. Fra 2007 har han vært hovedtrener for Fana IL sykkels elitelag.


== Beste resultater 2005 ==
1 pl sammenlagt Ringerike GP
3 pl 5 etp. RGP
1 pl NM lagtempo
5 pl NM tempo
6 pl Scandinavian Open Vårgårda
3 pl Union Open Race
2 pl Norgescup Jæren 10 km tempo
3 pl Norgescup Tr. Heim 10 km tempo


== Beste resultater 2004 ==


=== Internasjonalt ===
2 pl sammenlagt Bulgaria rundt kat 2.5
2 pl 1 etappe Bulgaria rundt kat 2.5
2 pl 5 etappe Ringerike GP kat 2.5
8 pl sammenlagt Ringerike GP kat 2.5
15 pl sammenlagt Mallorca rundt kat 2.6
16 pl Scandinavian open kat 1.5


=== Nasjonalt ===
1 pl NM lagtempo
1 pl sammenlagt NC Fana
1 pl bakketempo NC Fana
1 pl Tempo NC Østfold
2 pl felles NC Østfold
2 pl sammenlagt NC Østfold
2 pl Årdal Criterium/bakke


== Beste resultater 2003 ==
1 pl sammenlagt NC Eidsvoll
2 pl gateritt NC Eidsvoll
2 pl tempo NC Fana
3 pl sammenlagt NC Fana
2 pl Årdal Criterium/bakke Norsk sykkelfestival
3 pl NM Lagtempo


== Referanser ==


== Eksterne lenker ==
(en) Are Andresen – Cycling Archives
Erik Brofoss

Erik Brofoss (født 21. juni 1908, død 7. mai 1979) var en norsk økonom, jurist, politiker (Ap) og friidrettsutøver.
Han ble tilknyttet London-regjeringen i 1942, og ble finansminister i Einar Gerhardsens første rene Ap-regjering i 1945. Brofoss ble gjerne forbundet med den nye generasjonen samfunnsøkonomer som ønsket økt bruk av planøkonomiske virkemidler og innføring av nasjonalregnskap for å unngå gjentakelse av mellomkrigstidens økonomiske kriser. I 1947 overtok han Handels- og skipsfartsdepartementet, et departement han selv foreslo opprettet. Dette statsrådsvervet hadde han frem til 1954.
Da Brofoss gikk ut av regjeringen, ble han leder for direksjonen i Norges Bank (tilsvarer posisjonen sentralbanksjef). Som leder av Norges Bank ønsket han at Finansdepartementet, ikke sentralbanken, skulle ha øverste ledelse for makroøkonomisk planlegging, mens Norges Bank til gjengjeld burde få økt innflytelse på kredittpolitikken. Han gikk av i 1970, da han ble direktør for Det internasjonale pengefondet (IMF). Den jobben hadde han frem til 1973. 
Brofoss' tanker ble tillagt avgjørende vekt i den økonomiske politikken som ble ført etter andre verdenskrig, og var den enkeltpersonen som hadde størst innflytelse på norsk økonomisk politikk i etterkrigstiden. Han var særlig opptatt av realøkonomi, det vil si at produksjonen skulle være grunnlaget for levestandarden, ikke pengene.I sine unge år var Brofoss en meget talentfull friidrettsutøver. I 1928 tok han NM-sølv på 100 meter etter ha løpt på 11,1. I 1930 deltok han i friidrettslandskampen mot Sverige på Bislett stadion. Hans personlige rekord på 100 meter var 10,8, noe som fortsatt er klubbrekord i Kongsberg IF.
Brofoss ble tilbudt begravelse på statens bekostning, men de etterlatte takket nei til dette.


== NM-medaljer i friidrett ==


== Referanser ==


== Eksterne lenker ==
(no) Erik Brofoss hos Stortinget 
(no) Erik Brofoss hos Norsk senter for forskningsdata 
(no) Erik Brofoss i Norsk biografisk leksikon
Bilder av Erik Brofoss, Oslo Museum
Politiske taler av Erik Brofoss, virksommeord.uib.no
Pasvik

Pasvik eller Pasvikdalen er en bygd i Pasvikdalen i Sør-Varanger kommune i Finnmark. 
Her ble tidenes varmeste registrerte sommernatt i Norge målt 17. juli 1957. Temperaturen den natten ble aldri lavere enn 25,7 grader.


== Kjente pasvikværinger ==
Hans Thomas Lange Schaanning (1878–1956), ornitolog
Olav Beddari (1928–2014),  lærer, rektor og forfatter.


== Se også ==
Øvre Pasvik nasjonalpark


== Referanser ==


== Eksterne lenker ==
Øvre Pasvik Nasjonalparksenter
Hans Thomas Lange Schaanning

Hans Thomas Lange Schaanning (født 2. mars 1878, død 5. mars 1956), var en kjent norsk ornitolog, konservator, grensevokter og pionér.
Han var fra Kristiania men kom i 1899 til Pasvik i Finnmark. Han var sønn av overingeniør Peder Schaanning (1843–1898) og Agnes Helene Salvesen (1848–1934). Han slo seg ned i Pasvik, der han bygde og bodde fra 1907 til 1912 i Noatun-hytta. Han giftet seg i 1902 for første gang med Elsa Fiina Rautiola, også kalt for «Elsalil» (1886-1907), da knapt 16 år gammel, som kom fra de finske bureiserne på russiske Pasvik. De fikk tre barn, men Elsa døde kun 21 år gammel. Schaanning flyttet da over til norsk side og bygde gården Noatun. I sorg over sin unge døde kone reiste Schaanning en minnestein over henne. Opprinnelig sto steinen på Vaarlamasaari på russisk side av grensen, men Steinar Wikan fikk flyttet over steinen til Noatun i 1973 hvor den står fortsatt.På en reise sørpå møtte Schaanning Hedevig Lysholm Schjelderup (1888–1973) som han giftet seg med i 1909. Hun var av den danske Schjelderup (slekt). De bodde i Pasvik fram til 1911 da de flyttet sørover. De fikk fem barn.Sammen med kompisen, utforskeren og pionéren Johan Koren (1879-1919) reiste Schaanning høsten 1900 til Pasvik. De levde som jegerer og samlet inn fugler og egg for salg til museum i inn- og utland. De overvintret også på Novaja Semlja 1902-1903, hyret av Kristian Birkelands nordlysekspedisjon.Schaanning virket fra 1918 til 1948 som konservator ved Stavanger museum. Han var glødende opptatt av ornitologi, men uten formell utdannelse i faget, likevel er han regnet som en av de store fagmenn innen dette feltet av zoologien. Han var høyt profilert som feltforsker, og hans faunaoversikter er tidvis fortsatt benyttet. Han stiftet Norsk Ornithologisk Forening (NOF) i 1921 og var redaktør for foreningens tidsskrift, Norsk Ornithologisk Tidsskrift, som kom ut første gang i 1921 og endte sin tilværelse med siste utgivelse i 1935.


== Bibliografi ==
Schaanning, Hans Th. (1907): Østfinmarkens fuglefauna : Ornitologiske meddelelser vedrørende trakterne om Varangerfjorden, specielt Sydvarangers fauna i aarene 1900-1906
Schaanning, Hans Th. (1913): Norsk fugle-register
Schaanning, Hans Th. (1916): Jægerliv nordpaa, H. Alb. Cammermeyers Forlag
Schaanning, H. Tho. L. (1916): Norges Fuglefauna, J.W. Cappelens Forlag


== Litteratur ==
Anders Bernhoft-Osa: Noen minner om konservator Hans Thomas Lange Schaanning, (PDF) Rapport Zoologisk serie 1977-13. ISBN 82-7126-152-5
Folketelling 1910 for 2030 Sør-Varanger herred: Hans Th. L. Schaanning, Digitalarkivet


== Se også ==
Schaanning, om slekten


== Referanser ==


== Eksterne lenker ==
Noatun, Arkitekturguide
Carte Topographique Panorama, bilder og omtale fra Sør-Varanger
Birding in the Pasvik Valley, om fuglelivet i Pasvik
Klaus Nomi

Klaus Nomi (født Klaus Sperber 24. januar 1944 i Immenstadt, Tyskland, død 6. august 1983 i New York) var en tysk kontratenor og en eksperimentell musiker.
Han vekket stor oppsikt på grunn av sin unike stemme i kombinasjon med et sceneshow av en annen verden. En imponerende prestasjon med tanke på at han befant seg midt i det svært så aktive avant-garde miljøet i New York på begynnelsen av 80-tallet.
Klaus Nomi ble introdusert for de store massene etter en opptreden som bakgrunnssanger for David Bowie på det amerikanske tv-programmet Saturday Night Live. Til tross for at han hadde sin base i New York var det i Europa han høstet mest berømmelse, men idet karrièren var i ferd med å skyte fart ble han alvorlig syk og døde av komplikasjoner som følge av aids den 6. august 1983.


== Referanser ==


== Eksterne lenker ==
(en) Offisielt nettsted 
(en) Klaus Nomi – kategori av bilder, video eller lyd på Commons 
(en) Klaus Nomi på Internet Movie Database 
(sv) Klaus Nomi i Svensk Filmdatabas 
(fr) Klaus Nomi på Allociné 
(en) Klaus Nomi på AllMovie 
(en) Klaus Nomi hos The Movie Database 
(en) Klaus Nomi på Discogs 
(en) Klaus Nomi på MusicBrainz 
(en) Klaus Nomi på MusicBrainz 
(en) Klaus Nomi på Spotify 
(en) Klaus Nomi på Songkick 
(en) Klaus Nomi på Genius — sangtekster 
(en) Klaus Nomi på AllMusic 
(en) Klaus Nomi, findagrave.com. Besøkt 28. august 2013
(en) Cold song fra Purcells King Arthur, desember 1982, youtube.com
NYDI

NYDI var en forkortelse for Distrikts- og nyhetsdivisjonen i NRK. Denne var den største nyhetsorganisasjonen i Norge med i overkant av 1 000 medarbeidere.  I 2008 ble NYDI delt som en følge av store omorganiseringer i NRK.


== Eksterne lenker ==
Nyheter fra NRK
Rebekka Østby

Rebekka Østby (født 4. september 1973 i Moss) er en norsk journalist, redaktør og realitydeltaker (2001). 
Østby kommer fra Moss, men har også bodd en del år i Oslo. I sine yngre år jobbet hun i et reklamebyrå og som journalist i Moss Dagblad. Fra 2006 til 2012 var ansatt som redaktør i de nystartede lokalavisene Vestby Avis og Ås Avis. I 2012 fikk hun stillingen som redaksjonssjef i ukebladene Hjemmet, Familien og Her og Nå.
I 2001 deltok hun i Big Brother. Østby ble fremhevet som kritikerne favoritt i forkant av sin Big Brother-deltakelse, men ble den første som ble stemt ut. Hun ble sendt inn i huset igjen på et senere tidspunkt, men klarte ikke å komme til finalen. Senere på året deltok hun i dokumentaren 100 dager etter og i gjenforeningsprogrammet Tilbake i huset, som begge ble sendt høsten 2001.


== Referanser ==


== Eksterne lenker ==
(en) Rebekka Østby på Internet Movie Database
Grethe Gynnild-Johnsen

Grethe Gynnild-Johnsen (født 18. april 1959) er en norsk journalist. Siden september 2008 har hun vært direktør for Distriktsdivisjonen i NRK, som omfatter all programproduksjon utenfor Marienlyst. Hun er dermed sjef for alle distriktskontorene, i tillegg til NRK Tyholt.


== Bakgrunn ==
Gynnild-Johnsen har tidligere vært reporter i Her og nå og Dagsnytt, korrespondent i København, vaktsjef i Dagsnytt, redaksjonssjef og redaktør for NRK Sporten, nyhetsredaktør for Dagsrevyen (september 2004–mars 2007) og nyhetsredaktør for oppdatering, med ansvar for nyhetene i NRK2, Dagsnytts bulletiner, NRK Alltid Nyheter og nyhetssatsingen på nrk.no (mars til november 2007).I forbindelse med at NRK Nyheter la om ledelsesstrukturen og gikk bort fra å ha to nyhetsredaktører, overtok hun også ansvaret for hovedsendinger og var øverste nyhetsredaktør i NRK. Der hadde hun ansvar for all nyhetsproduksjon på Marienlyst fra 29. november 2007 til 7. september 2008. Som nyhetsredaktør i NRK kuttet Gynnild-Johnsen i budsjettene, staben og nyhetstilbudet, som var upopulært blant de ansatte.Hun har vært sentral i utbyggingen av nyhetstilbudet på NRK2, men møtte kritikk fra ansatte som mente det var feil å lage tv-nyheter på dagtid fremfor å satse på andre, mer populære nyhetstilbud.Siden 2008 har Gynnild-Johnsen vært programdirektør for Distriktsdivisjonen i NRK, og i 2016 ble hun kåret til Årets kvinnelige medieleder.Gynnild-Johnsen er opprinnelig fra Bø i Vesterålen, men bor nå i Bærum.


== Referanser ==


== Eksterne lenker ==
Nyheter på NRK
Espen Vesterdal Larsen

Espen Vesterdal Larsen (født 12. mai 1973 i Steinkjer) er en norsk kokk og konditor som har vunnet flere priser for sin kokkekunst.  
Larsen begynte sin karriere som kokkelærling i 1989 på Fossheim turisthotell hos Arne Brimi. Han tok han fagbrev som kokk ved Hotel Continental i Oslo og fagbrev i konditori ved Erichsens konditori i Trondheim. Han arbeidet deretter flere år i Trondheim hvor han blant annet drev kaffebaren Choco Boco. Deretter arbeidet han en del år ved Gastronomisk Institutt i Oslo før han i 2008 ble ansatt som daglig leder ved Kulinarisk Akademi.Larsen oppnådde en rekke topplasseringer med kokkelandslaget i perioden 1997-2008, hvor gull i Worldcup 2006 og Olympisk Mester i 2008 står som høydepunktene. På Kokkelandslaget var han dessert- og sjokoladeansvarlig, som er hans spesialitet. I 1997 ble han belønnet med førsteplass i NM for konditorkunst.I 2002 var han med i andre sesong av Big Brother. Han kom inn i huset på dag nummer to, sammen med en annen deltaker. Larsen kom helt til finalen, og endte til slutt på andreplass med 98 dager i huset.


== Referanser ==
Peter Morville

Peter Morville (født ???? i Manchester i Storbritannia) er en britisk bibliotekar og forfatter av bøker om informasjonsarkitektur og brukeropplevelser.


== Biografi ==
Morville er utdannet bibliotekar med master i bibliotek- og informasjonsvitenskap fra University of Michigan. Han var medstifter av Information Architecture Institute.
Sammen med Louis Rosenfeld stiftet han Argus Associates, et konsulentfirma innenfor informasjonsarkitektur inntil det gikk konkurs etter Dot-com kræsjet i 2001. Peter Morville er nå direktør og stifter av Semantic Studios, et informasjonsarkitektur og brukeropplevelses-konsulentfirma. Han underviser også ved Universitetet i Michigan.


== Bibliografi ==
«Search Patterns» (ISBN 978-0596802271)
«Ambient Findability» (ISBN 0-596-00765-5)
Medforfatter til «Information Architecture for the World Wide Web» (ISBN 978-0596527341)


== Referanser ==


== Eksterne lenker ==
Semantic Studios, Morvilles konsulentfirma
Interview with Peter Morville (2005)
Findability.org, Morvilles blogg
Rune Timberlid

Rune Timberlid (født 31. januar 1950 i Sogndal) er en norsk journalist, forfatter og informasjonsmedarbeider.
Timberlid har jobbet i en rekke norske redaksjoner. Først Sogn Dagblad, deretter Bergens Tidende, Norsk Telegrambyrå, Fredriksstad Blad, Aftenposten og Dagbladet. Han var redaktør i Firda 1990–1995, informasjonsarbeider i Lotteritilsynet 2001–2003, redaktør i Sogn Avis 2003–2005. Fra 2005 til 2011 var han kommunikasjonssjef i Lotteri- og stiftelsestilsynet.  Han pensjonerte seg i 2017.
Han debuterte i 1991 med kriminalromanen Sprit-drapet under pseudonymet Roger Fjorden. Senere har han gitt ut åtte kriminalromaner til der politimannen Rolf Randen er gjennomgangsfigur.


== Bibliografi ==
Sprit-drapet i Sogn og Fjordane – kriminalroman (1991) (eget forlag, som Roger Fjorden)
Byggjefesten – biografi over Finn, Fritz, Andreas og Gunnar Hjelmeland, Selja forlag (2001)
Red Mercury – kriminalroman, Selja forlag (2003)
Priseld – kriminalroman, Selja forlag (2004)
Dødball – kriminalroman, Selja forlag (2005)
Deadline – kriminalroman, Samlaget (2006)
Operasjon Siskin – kriminalroman, Samlaget (2008)
Sanct Svithuns gåte – kriminalroman, Samlaget (2011)
Satans mor – kriminalroman, Samlaget (2015)
Blodhemn – kriminalroman, Selja forlag (2017)
Superlag frå Sogndal - bygdelaget som vart toppklubb - Selja forlag (2019)
Jakta på Siskin - Gestapo og Milorg i krigsdrama i Sogn - Selja forlag (2021)


== Kilder ==
Presentasjon av Rune Timberlid i Forfatterkatalogen på Forfattersentrums nettsider


== Eksterne lenker ==
Rune Timberlid i NRK Fylkesleksikon for Sogn og Fjordane
Shawano County

Shawano County er et fylke i den amerikanske delstaten Wisconsin. Det ligger i de østlige delene av staten og grenser mot Menominee County i nord, Oconto County i øst, Brown County i sørøst, Outagamie County og Waupaca County i sør, Portage County i sørvest Marathon County i vest og mot Langlade County i nordvest.
Shawano Countys totale areal er 2 355 km² hvorav 44 km² er vann. I 2000 hadde fylket 40 664 innbyggere og administrasjonssenteret ligger i byen Shawano. 
Fylket har fått sitt navn etter et ojibwa-ord som betyr sørlig og det var også en Menominee-høvding som het Sawanoh.


== Eksterne lenker ==
(en) Offisielt nettsted 
(en) Shawano County, Wisconsin – kategori av bilder, video eller lyd på Commons
Menominee County (Wisconsin)

Menominee County er et fylke i den amerikanske delstaten Wisconsin. Det ligger i de østlige delene av staten og grenser mot Oconto County i øst, Shawano County i sør og mot Langlade County i nordvest.
Menominee Countys totale areal er 945 km² hvorav 18 km² er vann. I 2000 hadde fylket 4 562 innbyggere og administrasjonssenteret ligger i byen Keshena. 
Fylket ble opprettet i 1959 og har fått sitt navn etter menomineeindianene.


== Eksterne lenker ==
(en) Offisielt nettsted 
(en) Menominee County, Wisconsin – kategori av bilder, video eller lyd på Commons
Portage County (Wisconsin)

Portage County er et fylke i den amerikanske delstaten Wisconsin. Det ligger i de sentrale delene av staten og grenser mot Marathon County i nord, Shawano County i nordøst, Waupaca County i øst, Waushara County i sørøst, Adams County i sørvest og mot Wood County i vest.
Portage Countys totale areal er 2 131 km² hvorav 43 km² er vann. I 2000 hadde fylket 67 182 innbyggere og administrasjonssenteret ligger i byen Stevens Point. 


== Eksterne lenker ==
(en) Offisielt nettsted 
(en) Portage County, Wisconsin – kategori av bilder, video eller lyd på Commons